Die Pos | School | Só leer hulle speel-speel om syfers maklik baas te raak
11 August 2017 l Ronél van Jaarsveld l Views: 53 l 12 days ago
Mense wie se harte warm vir wetenskap en syfers klop, moenie die “Speed dating for your brain”-speletjie wat binnekort op Modimolle aangebied word, misgeloop nie.
Nasionale wetenskapsweek het op Saterdag, 5 Augustus, afgeskop. Kopkrappers word van 11-13 Augustus by die Modi Mall op die dorp aangebied in dieselfde formaat as die gewilde “speed dating”-konsep. Dit is gemik op alle ouderdomsgroepe en is ’n inisiatief van die departement van wetenskap en tegnologie en ’n bankgroep.
Die doel van die speletjie is om wetenskap, tegnologie en ingenieurswese gewilder te maak.
Deelnemers aan die speletjie beweeg tussen ses hokkies waarin hulle prettige en opvoedkundige wetenskapsgebaseerde take moet afhandel. Sodra die klok lui, moet deelnemers aanbeweeg na die volgende hokkie.
Vanjaar se tema is die bevordering van wetenskaptoerisme. “Speed dating for your brain” is gebaseer op van die land se top toeriste-aantreklikhede en die wetenskap daaragter.
Die idee met die speletjie is om wetenskap toeganklik te maak vir die deursneemens en om die gehalte van onderrig vir jong mense te verbeter.
“Speed dating for your brain” skop op Vrydag, 11 Augustus, om 10:00 af. Vir meer inligting, skakel tel.
072 910 9910.